CEYE ปลื้ม! นลท.จองซื้อ “ไอพีโอ” ล้นหลาม ปักหมุดเทรด 29 เม.ย.นี้
CEYE ปลื้ม! นักลงทุน จองซื้อหุ้น “ไอพีโอ” วันแรกล้นหลาม เตรียมลงเทรด mai วันที่ 29 เม.ย.นี้ นำเงินระดมทุนเสริมแกร่งธุรกิจ หนุนผลงานโตก้าวกระโดด
CEYE ปลื้ม! นักลงทุน จองซื้อหุ้น “ไอพีโอ” วันแรกล้นหลาม เตรียมลงเทรด mai วันที่ 29 เม.ย.นี้ นำเงินระดมทุนเสริมแกร่งธุรกิจ หนุนผลงานโตก้าวกระโดด
20 เม.ย. 2565

บริษัท ตาชำนิ จำกัด (มหาชน) หรือ CEYE เปิดเผยว่า บริษัทเปิดจองซื้อหุ้นสามัญเพิ่มทุนแก่ประชาชนทั่วไปครั้งแรก (IPO) จำนวน 70 ล้านหุ้น ที่ราคาหุ้นละ 3.86 บาท กำหนดวันจองซื้อ 20–22 เมษายน 2565
โดยที่ปรึกษาทางการเงินจาก “แคปปิตอล วัน พาร์ทเนอร์” และแกนนำอันเดอร์ไรท์ฯ จาก บริษัทหลักทรัพย์ โกลเบล็ก จำกัด ส่งสัญญาณกระแสตอบรับในการจองซื้อวันแรกเข้ามาอย่างมาก มองนักลงทุนให้ความเชื่อมั่น เนื่องจาก CEYE เป็นอีกหุ้นเติบโตโดดเด่นหลังสถานการณ์โควิดคลี่คลาย มีฐานลูกค้าซึ่งเป็นแบรนด์ชั้นนำต่างๆ เริ่มออกแคมเปญ และเปิดตัวสินค้าใหม่ สนับสนุนให้งานครีเอทีฟ และโปรดักชันโฆษณากลับมาดีขึ้น ซึ่งเห็นได้ชัดตั้งแต่ไตรมาส 4/2564 ที่ผ่านมาผลงานโตแกร่ง
ด้าน นางสาวสุวรรณี สุวรรณแสงโรจน์ ประธานเจ้าหน้าที่บริหาร CEYE กล่าวเสริมถึง ความเชื่อมั่น ในการนำเงินระดมทุนใช้สำหรับวางรากฐานการเติบโต ทั้งในส่วนอาคารสำนักงาน อุปกรณ์ที่ทันสมัย และรองรับแผนการเข้าสู่ธุรกิจใหม่ในอุตสาหกรรมข้างเคียงที่เป็นโอกาส เพื่อเสริมความครบวงจร และหนุนแผนโตก้าวกระโดดในอนาคต พร้อมทั้งเตรียมซื้อขายบนกระดานในตลาดหลักทรัพย์ mai ในวันที่ 29 เมษายนนี้